**Egeraracsa Községi Önkormányzat**

**Polgármesterétől**

**Előterjesztés: Egeraracsa Községi Önkormányzat 2015. évi költségvetéséhez, a Képviselő-testület 2015. február 24-i ülésére.**

**Tisztelt Képviselő-testület!**

Az államháztartásról szóló többször módosított 2011. évi CXCV.törvény 23.§-a alapján a 2015. évi költségvetés tervezetét elkészítettük.

A költségvetés számszaki adatait a mellékletek tartalmazzák.

A költségvetésben a bevételi és kiadási főösszeg 70.930 ezer Ft.

**Bevételek alakulása:**

Önkormányzatok normatív állami hozzájárulása jogcímen 16.148 ezer Ft került meghatározásra a költségvetési törvény 2.számú melléklete alapján.

A rendszeres szociális segélyekre és a lakásfenntartási támogatásra kifizetett juttatások visszaigényelhető állami hozzájárulás része 2.500 ezer Ft.

Működési célú támogatások az állami alapoktól soron 33.201 ezer Ft, a jelenleg élő szerződések alapján, valamint a folyamatban lévő igénylés szerint a közfoglalkoztatás támogatásához megtervezett összeg.

Termőföld bérbeadásból a tavalyi szintet, 1 ezer Ft-ot terveztük. Helyi adó bevételeinket is a 2014.évi teljesítési szinthez közelítve alakítottuk, mely szerint a magánszemélyek kommunális adója 2.200 ezer Ft, iparűzési adó 5.000 ezer Ft összegben szerepel a költségvetési előterjesztésben. Gépjárműadóból a beszedett összeg 40%-a marad az önkormányzatnál, mely esetünkben 500 ezer Ft.

Készletértékesítésből 1.000 ezer Ft-os nagyságrenddel számoltunk a tervezés ezen szakaszában.

Szolgáltatási díjaknál a temetői létesítményhez kapcsolódó bevételek, sírhely, hűtési díj, helyiségek bérbeadásából származó bevételek szerepelnek 300 ezer Ft-os nagyságrendben.

Egyéb működési bevételeink közt kerültek számszerűsítve a költségek visszatérítései, valamint a késedelmi pótlékok.

Működési célú kölcsön megtérülések közt került kimutatásra az előző években nyújtott szociális kölcsönök idei évre esedékes törlesztő részletei.

Előző évi pénzmaradvány 7.847 ezer Ft, mely közfoglalkoztatási előleg, a rendezési terv módosítás és a vízmű 2014.év pályázati támogatási része miatt 2.205 ezer Ft kötelezettséggel terhelt.

**Kiadások alakulása:**

Működési kiadásokra 55939 ezer Ft került megtervezésre:

ezen belül a személyi juttatásokra 30.526 ezer Ft, a munkaadót terhelő járulékokra 4.899 ezer Ft, a dologi kiadásokra 14.658 ezer Ft, szociális célú támogatásokra 3.758 ezer Ft, működési célú támogatásokra 641 ezer Ft, intézmények működtetésére 1.457 ezer Ft.

Működési tartalék előirányzata a 2015.évi költségvetési tervezetben 3.248 ezer Ft.

A működési kiadás közt került megtervezésre az önkormányzati igazgatási tevékenység tervezett előirányzata, a községgazdálkodási szolgáltatásnál tervezett előirányzat. A temetőfenntartás tervezett kiadási összege.

A közvilágítás üzemeltetésével kapcsolatosan felmerülő kiadások, a háziorvosi szolgálatnál tervezett dologi kiadások, a háziorvosi és fogorvosi ügyelet szolgáltatási díja.

A köztisztasági tevékenységnél megtervezett hulladékszállítási díj 2014.IV. negyedévi és 2015. I. negyedévi összege.

Szociális célú támogatások előirányzata, a művelődési intézmény tervezett kiadásaira az előirányzat.

A felújítási és beruházási kiadásokra 11.447 ezer Ft került tervezésre, mely a közmunkaprogramhoz vállalt eszközök és a szennyvíz beruházás önerő része.

Kérem a Képviselő-testületet, hogy a 2015. évi költségvetés tervezéséről szóló előterjesztésemet megvitatni szíveskedjenek.

**Egeraracsa, 2015. február 18.**

**Dancs László**

**polgármester**